EN ORIGINALSERIE FRA NETFLIX
Hva er egentlig sannhet?
Jeg sverger…
Som barn lærer vi at enkelte sannheter ikke kan diskuteres.
Men om du er en tyrann i en kaotisk verden,
er sannheten… ofte ubeleilig.
Sannheten er et problem for en autoritær undertrykker,
fordi sannhet inviterer til debatt.
Sannhet antyder at vi kan stille spørsmål ved historiene vi får.
Få tyranner kjempet i krigen mot sannheten så nådeløst som denne karen.
Josef Stalin…
DIKTATOR 1929-1953
…som brukte propaganda, usannheter og andre lure triks
for å opprettholde total kontroll over Sovjetunionen.
Stalin ga folk grunnlaget for deres virkelighet.
Det er enkelt: Hvis det ivaretar revolusjonens interesser, er det sant.
Stalin hadde ikke bare kontroll over folks liv…
"Personlig frihet" eksisterer ikke.
…men også over deres tanker.
TA MONOPOL PÅ SANNHETEN
I løpet av Stalins 30 år som hersker over Sovjetunionen,
knuste han alle institusjoner som torde utfordre statens makt.
For å forstå hvordan må vi først vite litt om mannen selv.
STALIN BLE FØDT I GEORGIA, OG HAN HET EGENTLIG IKKE STALIN
Stalin ble født Josef Dzjugashvili
i Gori, som i dag er i Georgia, langs det russiske imperiets grenser.
Senere i livet valgte han navnet Stalin.
Stalin kommer fra det russiske ordet stal, som betyr "stål".
Da han var i 20-årene, sluttet han seg til bolsjevikene,
marxistiske opprørere som ønsket å felle regjeringen.
De var voldelige. Stalin var leder av en liten terroristgjeng.
Stalin blir arrestert flere ganger og sendt til Sibir,
men han rømmer tilbake til opprørerne.
De som overlevde, ble herdet. De ble tøffe.
STALINS TILTRAKK SEG OPPMERSOMHET FRA VLADIMIR LENIN
Stalin fikk Lenins oppmerksomhet fordi han var flink til å få ting gjort.
Da bolsjevikene tar makten i 1917,
gir Lenin Stalin ansvaret for et viktig departement.
I 1922 blir Stalin utnevnt til generalsekretær i kommunistpartiet,
som på den tiden var en byråkratisk stilling.
Andre avviste ham med forakt som en lat byråkrat.
Det var en egenskap Stalin la fram med vilje,
så folk ikke skulle se ham som en trussel.
Det var slik Stalin skaffet seg makt og innflytelse.
Men for å stige i rangen til tyrann,
måtte han utmanøvrere rivalene og løpe fra fortiden.
Håndboken har heldigvis den perfekte taktikk for å starte på ny frisk.
TAKTIKK OMSKRIV HISTORIEN
Noen sa en gang at "den som kontrollerer fortiden, kontrollerer også framtiden".
Stalin studerte historien. Han skjønte at man ikke bare kan lene seg tilbake
og vente på at historiens lover skal ordne seg selv.
Det må påtvinges.
Det gjelder også for Stalin og disse karene.
I et forsøk på å gjenopprette nasjonal stolthet,
beordret Hitler at krigsmonumenter fra første verdenskrig skulle ødelegges,
og dermed kunne man slette beviser for Tysklands nederlag.
Kim-regimet i Nord-Korea insisterer på
at det var Sør-Korea som avfyrte første skudd i Korea-krigen,
mens det var nordkoreanerne som invaderte Seoul.
Mao Zedong nektet for
at kinesiske statsborgere sultet som et resultat av Det store spranget,
til tross for bevis for at hungersnøden drepte 45 millioner.
MOSKVA 1923 SEKS ÅR FØR STALIN BLE DIKTATOR
I 1923 svikter Vladimir Lenins helse.
Stalin og hans medarbeidere, Lev Kamenev og Grigorij Zinovjev,
blir utnevnt til å ta over makten.
Stalin planlegger alt sine neste trekk.
Stalin måtte vise
at han var Lenins arvtager,
at de delte samme visjon.
Men han har et lite problem.
Mot slutten av livet var Lenin mistenksom overfor Stalin.
Han sier: "Stalin er for frekk. Han er ikke tolerant.
Om han får fortsette, er jeg redd han vil splitte partiet."
Januar 1924. Lenin ligger for døden.
Stalin begynner så prosessen
med å gi forholdet deres en mer positiv framstilling.
Da Lenin dør, tar Stalin umiddelbart over og planlegger Lenins begravelse.
Stalin holder lidenskapelige foredrag om leninistisk filosofi.
Han ber om å få bygget et mausoleum for Lenin på Den røde plass.
Og for å bevise de sterke båndene mellom dem,
sprer Stalin et privat fotografi av ham selv og Lenin.
Men først får han noen til å endre fotografiet
så Lenin kommer i bakgrunnen ved sin arving,
og skyver dem nærmere hverandre.
Som en bonus glatter de ut Stalins hud, som er merket etter kopper i barndommen,
og forlenger armen hans, som ble skadet da han var barn.
Et av historiens første photoshoppede bilder.
Stalins anstrengelser for å redefinere forholdet til Lenin begynner å lønne seg.
De neste fem årene styrker Stalin sin stilling øverst i regjeringen,
mens han setter alle konkurrentene ut av spill på vei mot sitt enevelde.
Han ble Sovjetunionens eneste leder.
Fra da av produserte Stalin sin egen historie om kommunistpartiet,
og alle fikk lære den versjonen av historien.
Men du kommer ikke langt ved bare å endre fortiden
om folket ditt har tilgang til annen og nyere informasjon.
Hvis du har tenkt å vinne sannhetskrigen, er dette bare begynnelsen.
TAKTIKK SENSURER ALT
Et av de mektigste verktøyene en leder har er hvem som kontrollerer informasjonen.
HEMMELIGSTEMPLET
Når du kan stenge informasjonskanaler,
kan du legge fram en historie du foretrekker,
og gjøre den til virkeligheten for folket ditt.
Stalin trengte ikke å gjøre alt det alene.
Han hadde et forsprang.
Stalin hadde arvet et totalitært diktatur.
De hadde alt full kontroll over massemediene.
Det hadde også vært sensur under tsaren,
men det var ingenting mot under Stalin.
Stalin hadde tenkt på alt når det gjaldt hvilke ting man ikke kunne diskutere.
Individuell inntekt: Ikke aktuelt.
Prisøkning, alt som har med mangel på mat å gjøre,
eller sult: Må ikke diskuteres.
Statistikk om lovbrudd, arbeidsløshet eller hjemløshet: Skandaløst.
Rapporter om natur- eller menneskeskapte katastrofer,
nyheter om fengselsforhold, reklame for utenlandske varer… Det er mer.
Navnene på tjenestemenn og ektefeller, tilgjengelighet av medisin,
alt om arkitektur og Kreml, eller reparasjoner av Bolsjoj-teateret.
Under Stalin makulerte biblioteker…
SENSURERT
…eller begrenset tilgang til tekster som staten mente var krenkende.
Dermed var lettpåvirkelige sovjetborgere beskyttet
mot karakterer som Sherlock Holmes.
Hvorfor Sherlock Holmes? Han er en svært selvstendig person.
Kanskje litt for individualistisk for stalinismens kollektive sinn.
Og Robinson Crusoe.
Crusoe er en slags kapitalistisk helt.
Han er nytenkende. Han klarer ting og overlever.
Om du synes det er ekstremt,
vent til du ser hva som skjer når det virkelig blir krise.
På slutten av 1920-tallet, for å omforme økonomien,
begynte Stalin en prosess med reform av jordbruket
ved å plassere folk på kollektivbruk.
Det ble bestemt at bøndene
skulle produsere mat til byene, forsvaret og til eksport.
Resultatet ble hungersnød.
UKRAINA 1931 TO ÅR ETTER AT STALIN BLE DIKTATOR
Millioner av mennesker sultet i hjel bare i Ukraina.
Folk ble kannibalske.
Pressen nevnte aldri noe av det. Folk visste ikke at det skjedde.
Istedenfor å innrømme at strategien var feil,
bestemte han seg for å ofre millioner av liv
for det han så som et viktig mål,
det å opprettholde det sosialistiske systemet.
Stalin skapte dermed sin egen virkelighet.
Alt er under kontroll. Det er noe de snart vil fikse.
Samtidig stenger Stalin Ukraina ute fra resten av verden.
Men til slutt
vil gribbene i den internasjonale pressen klare å komme seg inn.
Følg håndboken, så slipper du å takle problemene alene.
TAKTIKK FORFØR UTSKUDD
1932 TRE ÅR ETTER AT STALIN BLE DIKTATOR
På 1930-tallet trodde mange i Vesten, og særlig liberale og venstreorienterte,
at Sovjetunionen ga verden et alternativ til den kapitalistiske depresjonen.
De trodde ikke på negativ informasjon om Sovjetunionen.
Stalins forgjenger, Lenin, hadde et navn på disse uventede allierte.
NYTTIG IDIOT
Nyttig idiot.
Man utnytter sårbarheten deres,
egoet deres, gjennom betaling,
for å få dem på sin side av beskrivelsen.
Det gir regimet ditt troverdighet og legitimitet.
Stalin var ikke den eneste tyrannen som visste dette.
Hitler hadde fremtredende forkjempere,
som hertugen av Windsor og Charles Lindbergh,
som hevet hans image.
Da verden vendte seg mot Fidel Castros tyranni på Cuba,
forble den colombianske forfatteren Gabriel García Márquez en god venn.
Og Nord-Koreas Kim Jong-Un fant en usannsynlig tilhenger
hos NBA-superstjernen Dennis Rodman.
Stalin utnytter taktikken.
Han inviterer venstreorienterte forfattere og tenkere,
som George Bernard Shaw, H. G. Wells og Jean-Paul Sartre
for å se drømmenes sosialistiske utopi med egne øyne.
Men for virkelig å kunne selge sin sannhet,
trengte Stalin hjelp fra en pålitelig autoritet…
som Walter Duranty.
NEW YORKS TIMES SJEF I MOSKVA
Duranty hadde vært New York Times mann i Moskva siden 1922,
men blant journalister
var han mer kjent som kvinneforfører og for sitt trebein, enn for sine prinsipper.
Ryktene om Durantys ambisjoner og mangel på moral finner veien til Kreml.
Stalin oppdager journalistens potensial
til å hjelpe ham å flytte fokus fra hungersnøden i landet.
Stalin tilbyr Duranty et eksklusivt intervju i Kreml…
…hvor han viser fram kommunismens vidunder og hans plan for Sovjets velstand.
Duranty er takknemlig for tilgangen.
Han skriver glødende artikler om den sovjetiske lederen.
Duranty blir invitert til Ukraina, som har vært stengt for utenlandske journalister.
De tok ham med til Ukraina
og viste ham de stedene hvor det ikke var hungersnød.
Men når han går lenger inn i landet…
…kan ikke virkeligheten bestrides.
Rapporterer han sannheten?
Nei.
Han fortsetter å sende inn artikler som hevder at rykter om sult er overdrevne.
Utrolig nok gir den falske rapporten Duranty en Pulitzer-pris,
samtidig som den former Stalins omdømme over hele verden.
Nå som du har sensuren på plass og nøkkelpersoner som gir deg god PR,
er det på tide å bringe sannhetskrigen til et nytt nivå.
For å gjøre det, må du angripe de aller mest hellige institusjonene.
TAKTIKK TILINTETGJØR GUD
Religion svarer vanligvis på spørsmål som ikke kan besvares.
Hva er meningen med livet? Hva gjør vi her?
Men som tyrann har man bare plass til én kilde med åndelig sannhet,
og Gud vet det er deg.
Stalin ville kvitte seg med all religion.
Ikke bare fordi den religiøse doktrinen var opium for folket.
De var imot kirken fordi den hadde gull, juveler og verdifulle kunstverk,
rikdom som Stalin trengte for å bygge Sovjetstaten.
For å trekke folk bort fra religionen, må man gjøre mer enn å undertrykke den.
Man må erstatte den.
Istedenfor religion sørget Sovjetunionen for sitt eget dogme.
Det var det de kalte marxisme-leninisme.
Istedenfor jul og påske…
Sovjeterne skapte sine egne høytider.
1. mai og 7. november, som er den dagen bolsjevikene kom til makten.
Istedenfor Jesus og helgenene,
opphøyet Stalins regime kommunistiske martyrer som folk kunne akte og ære.
Som denne gutten.
Ifølge historien var 13-årige Pavlik en mønsterelev og ung kommunist.
Han bodde i en liten landsby i Ural.
Under hungersnøden blir hans troskap til staten satt på prøve.
Da han oppdager at faren samler på korn og selger det med fortjeneste,
tar den unge Pavlik et patriotisk valg.
Han melder ifra om faren sin til det lokale sikkerhetspolitiet.
Men onkelen, besteforeldrene og fetterne er ikke særlig imponert.
De overrasker unge Pavlik i skogen og dreper ham.
Sovjetiske aviser forteller om den grusomme forbrytelsen.
Pavlik blir en helt,
og slektningene hans blir henrettet.
Stalin sørger for at Pavliks historie lever videre.
Historien om ham blir gjenfortalt i sanger, leker, bøker og en opera.
Men historien om helten tar en uventet retning.
Historien er nok ikke sann.
Etter Sovjetunionens fall
har vi fått vite at historien om Pavlik Morozov bare er oppspinn,
en del av propagandaarbeidet.
Men om du tror det betyr noe, har du ikke fulgt med i timen.
Når du erstatter religion med staten, blir din sannhet guddommelig.
Men enkelte av folkene dine vil klamre seg fast til en annen sannhet,
såkalte vitenskapelige fakta.
Ikke bekymre deg, du kan takle det også.
TAKTIKK KORRUPT VITENSKAP
Hele kulturen bak vitenskap og forskning,
hvor man har objektive fakta
og konklusjoner som bygger på nøyaktigheten av fakta og ikke ideologi,
er tyrannens anatema.
Selvfølgelig,
for forskere mener at deres sannhet er overordnet.
Men det kan umulig stemme.
Diktatoren Francisco Franco oppløste landets vitenskapelige forskningsråd
og avviste teorier som evolusjon,
som han og hans parti mente ikke passet inn med deres kristne tro.
Hitler og Det tredje riket bestemte hvilke vitenskaper det burde forskes på.
På ett tidspunkt avviste de relativitet og kvantemekanikk
til fordel for arisk fysikk.
Gambias president Yahya Jammeh tvang flere tusen mennesker med hiv
til å kreve å få hans personlige behandling,
som han mente kunne fjerne viruset på tre dager.
Men det gjorde det ikke.
Stalins syn på vitenskapelige disipliner
ble på mange måter diktert av hans ideologiske dogme.
Hvis enkelte fakta ikke passet inn i det paradigmet, kunne de ignoreres.
Forskere ble oppmuntret til å ignorere fakta.
En kar som virkelig forsto det, var den revolusjonerende biologen Trofim Lysenko.
AGRONOM, BIOLOG OG GENETIKER
Lysenko mente at løsningen på Sovjets matmangel
lå i å anvende marxistiske prinsipper på planter.
Han gjorde alt mulig rart. F.eks. utsatte han korn for kulde,
fordi han trodde det dermed ville bli motstandsdyktig mot kulde.
Det er helt vanvittig,
men han presenterte ideen som en som lå nærmere marxistiske prinsipper.
Og Stalin likte det.
Stalin ba Lysenko tale i Kreml, hvor Lysenko angriper moderne genetikk,
stiller spørsmål ved landets forskeres lojalitet
og lover at hans revolusjonerende teorier
vil gjøre slutt på sult i Sovjetunionen.
Stalin liker det han hører.
I løpet av få år er alle andre teorier om genetikk forbudt,
professorer blir fjernet fra sine stillinger, og laboratorier stengt.
Enhver som protesterer, blir fjernet.
Innen sovjetisk forskning var det en krig,
spesielt innen biologi, som følge av dette.
I propaganda skildrer Stalin Lysenko som et vitenskapelig geni og revolusjonær.
Men i praksis mislyktes Lysenkos teorier,
og førte til mer død og motgang blant det sovjetiske folket.
Så naturlig nok får Lysenko beholde stillingen fram til 1964.
Stalin så på Lysenkos evne til å endre fakta i én spesiell disiplin
som et viktig uttrykk for lojalitet.
For Stalin ble denne lojaliteten mer viktig enn vitenskapelige fakta.
La oss ta et sammendrag.
Etter å ha svekket vitenskapen, ødelagt religion, omskrevet historien
og erstattet plagsomme fakta med propaganda,
bør krigen mot sannheten kunne bære frukter.
Men det er enda et hinder i veien mot absolutt kontroll
over folks sinn og liv:
Deres tro på hverandre.
Forbindelser mellom borgere. Dette er en trussel i et autoritært system.
Ingen prinsipper eller verdier
kan være høyere enn lojalitet og lydighet mot personen som har makten.
Man trenger en sterk mage for å knuse denne trusselen, så spenn deg fast.
TAKTIKK ELIMINER ALL TILLIT
Fenomenet mistro er et svært mektig verktøy.
Om man ikke lenger stoler på noen,
gir man seg villig til statens makt,
for alt annet er mistenkelig.
Etter at Stalin har brukt så mye tid på å kjempe mot sannheten,
skulle man tro jobben var gjort, men en tyrann blir aldri ferdig.
FEM ÅR ETTER AT STALIN BLE DIKTATOR
Sannheten er den at selv i 1934
hadde Stalin problemer med å holde på makten.
Ikke alle fiendene var beseiret.
Begynnelsen var skueprosessene i Moskva,
hvor viktige medlemmer av kommunistpartiets apparat
ble anklaget for å være medlemmer av en anti-sovjetisk konspirasjon.
Men når det gjaldt å sette folkene mot hverandre,
var regjeringens renselse bare begynnelsen.
Om revolusjonens helter kan være forrædere,
hvem andre kan også være forrædere?
Konklusjonen er helt klar: Hvem som helst.
Det var det man følte:
"Det er mye konspirasjon mot vår nye stat.
Jobben din er å finne konspiratørene."
Hva kan en lojal borger gjøre?
Naboer anklager naboer. Barn anklager foreldrene sine.
Det hele ballet på seg til en stor splid blant folk.
Den store terroren.
Under Den store terroren ble over 750 000 mennesker drept.
Det hele var en del av Stalins store plan.
Han skrev et notat.
Om man dreper hundre mennesker og fem av dem er folkefiender,
så er ikke det ille.
Det var Stalins modell. Det spiller ingen rolle om du dreper for mange…
…bare om det er for få.
Og til enhver som kan tenke seg å si
at beskyldningene mot landsmennene ikke er sanne,
så fins det et enkelt svar.
Sant? Partiet bestemmer hva som er sant.
Det finnes en høyere sannhet i diktaturer,
og det er maktens sannhet.
Ved å omdefinere sannheten for millioner av innbyggere,
kunne Stalin beholde Sovjetunionen i et jerngrep i 15 år til.
Man antar at han etter alt det vil bli husket som en skurk,
men sannheten er mer komplisert.
Det er mange som ser på Stalin som en stor leder.
De store kostnadene for folket kunne forvandle Sovjetsamfunnet
fra landbruk til industri.
Hvis du definerer suksess etter om man oppnår målene,
så var han vellykket.
Nå kjenner du hemmelighetene bak Stalins regjeringstid.
Men tyranni handler ikke bare om å kontrollere sinn.
Det handler om makten til å gjenoppbygge samfunnet i ditt bilde.
Bare hør på denne mannen, Muammar al-Gaddafi,
som brukte sin visjon og milliarder av oljepenger
for å gjøre ørkennasjonen Libya til sin personlige helligdom.
Hele folket mitt elsker meg!
Hva kan vel gå galt?
Tekst: Tina Shortland